CELEX: 62012CN0198
Language: ro
Date: 2012-04-26 00:00:00
Title: Cauza C-198/12: Acțiune introdusă la 26 aprilie 2012 — Comisia Europeană/Republica Bulgaria

30.6.2012   
            
            
               RO
            
            
               Jurnalul Oficial al Uniunii Europene
            
            
               C 194/14
            
         Acțiune introdusă la 26 aprilie 2012 — Comisia Europeană/Republica Bulgaria
   (Cauza C-198/12)
   2012/C 194/23
   Limba de procedură: bulgara
   
      Părțile
   
   
      Reclamantă: Comisia Europeană (reprezentanți: T. Scharf, O. Beynet, S. Petrova)
   
      Pârâtă: Republica Bulgaria
   
      Concluziile reclamantei
   
   Comisia Europeană solicită:
   
               —
            
            
               constatarea faptului că Republica Bulgaria și-a încălcat obligația care îi revine în temeiul articolului 14 alineatul (1) coroborat cu articolul 16 alineatul (1) și alineatul (2) litera (b) din Regulamentul (CE) nr. 715/2009 (1) de a pune la dispoziția tuturor actorilor pieței o capacitate maximă și în special servicii de transport virtual de gaz în sens invers,
            
         
               —
            
            
               obligarea Republicii Bulgaria la plata cheltuielilor de judecată.
            
         
      Motivele și principalele argumente
   
   Prin prezenta cerere introductivă, Comisia urmărește să se constate că Republica Bulgaria și-a încălcat obligațiile care îi revin în temeiul articolului 14 alineatul (1) coroborat cu articolul 16 alineatul (1) și alineatul (2) litera (b) din Regulamentul (CE) nr. 715/2009, care înlocuiesc articolul 4 alineatul (1) și, respectiv, articolul 5 alineatele (1) și (2) din Regulamentul (CE) nr. 1775/2005.
   Aceste obligație constă în:
   
               —
            
            
               obligația întemeiată pe articolul 14 alineatul (1) coroborat cu articolul 16 alineatele (1) și alineatul (2) litera (b) din Regulamentul (CE) nr. 715/2009 de a oferi tuturor actorilor de pe piață o capacitate maximă și în special servicii de transport virtual de gaz în sens invers.
               Potrivit autorităților bulgare, neîndeplinirea obligației amintite de a oferi o capacitate maximă se datorează faptului că în Republica Bulgaria nu există o interconectabilitate fizică între sistemul de tranzit și sistemul național de transport de gaz al Republicii Bulgaria, dar și faptului că aceste sisteme sunt supuse unor reglementări juridice diferite.
               O altă justificare pentru neîndeplinirea obligației amintite invocată de autoritățile bulgare este existența a trei acorduri interguvernamentale în vigoare, încheiate în 1986 și în 1989 între Republica Bulgaria și guvernul URSS.
               Comisia susține că deși contractul comercial din 27 aprilie 1998, încheiat între OOO Gazprom și Bulgartransgaz EAD în temeiul acestor convenții internaționale, constituie un obstacol în calea îndeplinirii obligației de punere la dispoziție a unei capacități maxime, Bulgaria este ținută, în conformitate cu articolul 351 alineatul (2) TFUE, să recurgă la toate mijloacele adecvate pentru a elimina o astfel de incompatibilitate eventuală cu dispozițiile de drept al Uniunii.
            
         
      (1)  Regulamentul (CE) nr. 715/2009 al Parlamentului European și al Consiliului din 13 iulie 2009 privind condițiile de acces la rețelele pentru transportul gazelor naturale și de abrogare a Regulamentului (CE) nr. 1775/2005 (JO L 211, p. 36, rectificare în JO L 229, 1.9.2009, p. 29, și în JO L 309, 24.11.2009, p. 87).